編局
作者：高斯得
朝代：宋

paragraphs: 舜爲天子臯爲士，瞽瞍殺人執而已。
從來三尺天下平，析律二端真可鄙。
近聞編局蕩巢穴，盡取鼠輩尸諸市。
布衣韋带三十餘，笞配黥流動千里。
獨遺太學四五士，但以姦京法從事。
秦相不重褒衣人，曷爲忠恕而已矣。
乃知能掉三寸舌，極惡窮凶猶可恃。
大理得臯陶，汝曹應顙泚。